積雨
作者：文同
朝代：宋

paragraphs: 京師值積雨，浮淖皆滿城。
况當淘决時，左右羅深阬。
有客南河居，旦夕堤上行。
病僕挾羸馬，十步八九傾。
職事有出入，長抱落膽驚。
都人素豪恣，小官常見輕。
排闢要穩道，斂避不敢爭。
試欲效呵止，圜目根姓名。
往往被濺污，直落舌與睛。
歸來事洗濯，袍袴紛縱橫。
仰首問天公，春澤當早晴。
幸有好日月，何惜施光明。